Document ID: 31983R1535

*****
ΚΑΝΟΝΙΣΜΟΣ (ΕΟΚ) αριθ. 1535/83 ΤΗΣ ΕΠΙΤΡΟΠΗΣ
της 13ης Ιουνίου 1983
που αφορά την κατάταξη εμπορευμάτων στη διάκριση 21.07 Η Ι α) 1 του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,
Εκτιμώντας:
ότι, για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις που αφορούν τη δασμολογική κατάταξη προϊόντος το οποίο αποτελείται από αποξηραμένο πλάσμα αίματος που λαμβάνεται από φρέσκο αίμα βοοειδών στο οποίο έχει προστεθεί κιτρικό νάτριο, ολικής περιεκτικότητας σε πρωτεΐνες 73,3 %, που χρησιμοποιείται σαν πρόσθετο συστατικό στην παρασκευή παρασκευασμάτων διατροφής·
ότι στην κλάση 21.07 του Κοινού Δασμολογίου, που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 604/83 (3), αναφέρονται τα παρασκευάσματα διατροφής που δεν κατανομάζονται ούτε περιλαμβάνονται αλλού·
ότι, επειδή δεν υπάρχει ειδικότερη κλάση, το συγκεκριμένο προϊόν πρέπει να υπαχθεί στην κλάση 21.07 σαν παρασκεύασμα διατροφής που δεν κατανομάζεται ούτε περιλαμβάνεται αλλού· ότι, στα πλαίσια της κλάσης 21.07, πρέπει να επιλεγεί η διάκριση 21.07 Η Ι α) 1·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το προϊόν από αποξηραμένο πλάσμα αίματος που λαμβάνεται από φρέσκο αίμα βοοειδών στο οποίο έχει προστεθεί κιτρικό νάτριο, ολικής περιεκτικότητας σε πρωτεΐνες 73,3 %, που χρησιμοποιείται σαν πρόσθετο συστατικό στην παρασκευή παρασκευασμάτων διατροφής, πρέπει να καταταχθεί στην ακόλουθη διάκριση του Κοινού Δασμολογίου:
21.07 Παρασκευάσματα διατροφής μη αλλαχού κατονομαζόμενα ή περιλαμβανόμενα:
Η. Λοιπά:
Ι. Μη περιέχοντα ή περιέχοντα κατά βάρος ολιγότερον του 1,5 % λιπαράς ύλας μη προερχομένας εκ του γάλακτος:
α) Μη περιέχοντα ή περιέχοντα ολιγώτερον του 5 % σακχαρόζην (συμπεριλαμβανομένου και του ιμβερτοποιημένου σακχάρου εκφραζομένου εις σακχαρόζην):
1. Μη περιέχοντα ή περιέχοντα κατά βάρος ολιγώτερον του 5 % παντοειδή άμυλα.
Άρθρο 2
Ο παρών κανονισμός αρχίζει να ισχύει την τεσσαρακοστή δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 13 Ιουνίου 1983.

Labels: 3
17
1
6